Trisa Hugo - Wikipedia
Trisa Hugo is 'n Suid-Afrikaanse skrywer.
Trisa Hugo het in 1972 in Brits matrikuleer, maar uiteindelik in Kleinmond geland waar sy 'n gastehuis bedryf. Hoewel sy 'n paar grade en diplomas langs die pad verwerf het, teken sy nou prentjies met 'n stokkie op die strand wat dan waar word.
Sy het haar lewe lank gewerk, nou speel sy – met woorde en met rekenaars. So het haar twee groot passies bymekaargekom in die vorm van Boekemakranka, 'n onafhanklike klein uitgewer van e-boeke.
Claassen, N.C.W. & Hugo, H.L.E. (1991). Bylae 3 by die Handleiding vir die ASAT Senior reeks: Norms vir 'n populasie waarvan 70 % tot 80 % as milieugestremd beskou kan word. Pretoria: Raad vir Geesteswetenskaplike Navorsing.
Folwaczny, J., Hugo, H.L.E. & Schoeman, A. (1991). SIEGMUND Testing System: User's Manual. Pretoria: Human Sciences Research Council.
Kortverhaal in Inkvars 2000 (2001) Tweede prys in ope afdeling van Die Bloemfonteinse Skrywersvereniging)
Verskeie kortverhale op LitNet
Verskeie bydraes vir Rooi Rose en Kaap Rapport
Kreatiwiteitsprys vir kortverhaal, 'n Sussie vir Simone (2018) – Deur LAPA Uitgewers aangewys
Verskeie resensies, lesersindrukke en skrywersonderhoude vir LitNet en Media2
My Kort vir jou Sop was 'Boekemakranka' se eerste groot liefdadigheidsprojek: Kortverhale deur 'n verskeidenheid bekende Suid-Afrikaanse skrywers is daarin opgeneem en alle opbrengs is aan liefdadigheid geskenk. Daar was onderhoude op RSG daaroor, asook 'n artikel in die Rapport.